b'\n_START_ARTICLE_\nAkateeminen vapaus\n_START_PARAGRAPH_\nAkateeminen vapaus on l\xc3\xa4nsimaisen yliopistolaitoksen perusarvo. Sen tulkinta vaihtelee eri maissa ja jopa eri tieteenaloilla ja yliopistoissa. Akateeminen vapaus merkitsee itsen\xc3\xa4ist\xc3\xa4 ajattelua ja vastuuta oman n\xc3\xa4kemyksen rakentamisessa._NEWLINE_Helsingin yliopiston rehtorin Ilkka Niiniluodon mukaan "Yliopistojen kasvatusteht\xc3\xa4v\xc3\xa4n osalta akateeminen vapaus merkitsee valintojen ja vastuun antamista opiskelijoille, jotka n\xc3\xa4in voivat omaksua itsen\xc3\xa4isen el\xc3\xa4m\xc3\xa4n vakaumuksen" (avajaispuheessa 10. syyskuuta 2004)._NEWLINE_Yliopisto-opiskelijat ovat pyrkineet puolustamaan akateemista vapautta vastustamalla opiskeluoikeuteensa 1990-luvulta alkaen esitettyj\xc3\xa4 rajoituksia. Ensimm\xc3\xa4isen\xc3\xa4 rajoituksia vastusti F5-opiskeluoikeusliike. 2000-luvulla rajoitusesityksi\xc3\xa4 on esitetty uudestaan, ja opiskelijaj\xc3\xa4rjest\xc3\xb6t ovat j\xc3\xa4rjest\xc3\xa4neet niit\xc3\xa4 vastustavia mielenosoituksia.'